Előterjesztés Zalakaros Város Önkormányzat Képviselőtestülete 2024. szeptember 19-i ülésére

Tárgy: A helyi jelentőségű védett természeti területté nyilvánításról szóló 44/2012.(XI.29.) önkormányzati rendelet módosítása

Előterjesztést készítette: Bányai Edit hatósági és igazgatási ügyintéző

Tisztelt Képviselőtestület!
	
[bookmark: _Hlk113881682]A Zala Vármegyei Kormányhivatal a Közigazgatási és Területfejlesztési Minisztérium Területi Közigazgatásért Felelős Államtitkára KTM-TKF-1/308/2/2024. számon kiadott, a fővárosi és vármegyei kormányhivataloknak a helyi önkormányzatok törvényességi felügyeletével kapcsolatos 2024. évi ellenőrzési munkatervében elrendelte a helyi önkormányzatok által a helyi jelentőségű védett természeti terület jogi szabályozását tartalmazó rendeleteinek vizsgálatát, a természet védelméről szóló 1996. évi LIII. törvény (a továbbiakban: Tvt.) rendelkezéseire figyelemmel. 
A törvényességi vizsgálat célja az volt, hogy a helyi természeti védettségre vonatkozó önkormányzati szabályozás kerüljön felülvizsgálatra, célzottan a tárgykör helyes fogalomhasználatára, egyidejűleg a jogszabálysértő rendelkezések kerüljenek módosításra úgy, hogy a jelenleg fennálló védettség a védelem tárgyán fennmaradjon. 

A Zala Vármegyei Kormányhivatal Zalakaros Város Önkormányzata Képviselő-testületének a helyi jelentőségű védett természeti területté nyilvánításról szóló 44/2012.(XI.30.) számú önkormányzati rendeletével kapcsolatban az alábbi szakmai megállapításokat tette (mellékelve).
· a rendelet 1. §-a nem felel meg a Tvt. 28. § (1) bekezdésének, mivel a védett természeti terület nem került kategorizálásra. 
· a rendelet melléklete nem felel meg a jogszabályszerkesztésről szóló 61/2009.(XII.14.) IRM rendelet 127. § (3) – (4) és 128. § (1) bekezdésében meghatározott előírásnak, mivel a melléklet megjelölése nem megfelelő.

A fentiek fogalmi és jogtechnikai jellegű pontosítások, melyek átvezetéséhez szükséges az önkormányzati rendeletet módosítani.


Rendeleti javaslat:

Zalakaros Város Önkormányzata Képviselő-testülete megalkotja a …../2024.(V.30.) önkormányzati rendeletét a helyi jelenőségű vétett természeti területté nyilvánításról szóló 44/2012.(XI.29.) önkormányzati rendelet módosításáról.     



Zalakaros, 2024. 09.10.                    
                                                                                                      	Novák Ferenc
					        				polgármester






Zalakaros Város Önkormányzata Képviselő-testületének .../2024. (IX. 19.) önkormányzati rendelete
helyi jelentőségű védett természeti területté nyilvánításról szóló 44/2012.(XI.29.) önkormányzati rendelet módosításáról
Zalakaros Város Önkormányzata Képviselő-testülete a természet védelméről szóló 1996. évi LIII. törvény 24. § (1) bekezdésének b) pontjában és 36. § (1) bekezdésében kapott felhatalmazás alapján a természet védelméről szóló 1996. évi LIII. törvény 62. § (2) bekezdésében és a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 11. pontjában meghatározott feladatkörében eljárva a következőket rendeli el:
1. §
A helyi jelentőségű védett természeti területté nyilvánításról szóló 44/2012 (XI.30.) önkormányzati rendelet 1. §-a helyébe a következő rendelkezés lép:
„1. §
Helyi jelentőségű védett természeti területté nyilvánítja a(z) 
a)	Európa Park és Termál úti arborétum
b)	Termál úti fasor 
c)	Temetői fenyősor 
nevű természetvédelmi területeket.”
2. §
A helyi jelentőségű védett természeti területté nyilvánításról szóló 44/2012 (XI.30.) önkormányzati rendelet 2. § (4) bekezdése helyébe a következő rendelkezés lép:
„(4) A helyi jelentőségű védett természeti területek természetvédelmi kezelési tervét (Zalakaros város belterületének természeti értékvizsgálata és természetvédelmi kezelési terve) a rendelet 1. melléklete tartalmazza.”
3. §
A helyi jelentőségű védett természeti területté nyilvánításról szóló 44/2012 (XI.30.) önkormányzati rendelet 3. §-a helyébe a következő rendelkezés lép:
„3. §
A védetté nyilvánítás indoka és természetvédelmi célja: Az egyes természeti területek védetté nyilvánításának részletes indoklását jelen rendelet 1. melléklete (Zalakaros város belterületének természeti értékvizsgálata és természetvédelmi kezelési terve) tartalmazza.”
4. §
Ez a rendelet a kihirdetését követő napon lép hatályba.

Végső előterjesztői indokolás
A természet védelméről szóló 1996. évi LIII. törvény ( a továbbiakban: Tvt.) 24. § (1) bekezdés b) pontjában foglaltakkal összhangban, települési önkormányzat csak természeti területet és más a Tvt.22. §-a alapján védelemre érdemes földterületet nyilváníthat védetté. A Tvt. 28. §  (6) bekezdésében foglaltak alapján, helyi jelentőségű védett természeti terület kizárólag a 28. § (1) bekezdés c) pontja szerint természetvédelmi terület, vagy d) pont szerint természeti emlék kategória valamelyikébe sorolható be, ezért szükséges a rendeletben felsorolt védett természeti területek kategorizálása.
A módosítás pontosító jellegű átvezetéseket tartalmaz. 
Részletes indoklás
1. §
A természeti érték védetté nyilvánítására utaló rendelkezés módosítását tartalmazza.
2. - 3. §
A rendelet mellékletére történő hivatkozás pontosítását tartalmazza.
4. §
Hatálybaléptető rendelkezést tartalmaz.



Zalakaros, 2024. augusztus 23.

Előzetes hatásvizsgálat

[bookmark: _Hlk113881651]a helyi jelentőségű védett természeti területté nyilvánításról szóló 44/2012.(XI.29.) önkormányzati rendelet módosításához

A jogalkotásról szóló 2010. évi CXXX. törvény 17.§ (1) bekezdése alapján az előzetes hatásvizsgálattal a jogszabály előkészítője felméri a jogszabály változás előzetes következményeit.

A Tv. 17. § /2/ bekezdése alapján az előzetes hatásvizsgálat keretében az alábbi tényezők vizsgálata szükséges: 

Társadalmi-gazdasági hatása: 
[bookmark: _Hlk113518709]Nincs, technikai jellegű rendelkezéseket tartalmaz.

Környezeti, egészségi körülmények: 
Nincs, technikai jellegű rendelkezéseket tartalmaz.

Adminisztratív terheket befolyásoló hatása: 
Nincs, technikai jellegű rendelkezéseket tartalmaz.

Egyéb hatása: Nincs.

A rendelet megalkotásának szükségessége: 
Az önkormányzati rendelet összhangban legyen a magasabb színtű jogforrás rendelkezéseivel.

A rendelet megalkotása elmaradása esetén várható következmények: A jogalkotás elmaradása esetén a Zala Vármegyei Kormányhivatal részéről törvényességi felügyeleti intézkedés várható.
 
A rendelet alkalmazásához szükséges feltételek:
A rendelet-tervezet összeállításának tárgyi, személyi, szervezeti feltételei Zalakarosi KÖH-nél rendelkezésre állnak. 

Zalakaros, 2024.  augusztus 23.


							Tulok Anett
							    jegyző

							







